Успон Солунског царства био је краткотрајан, завршивши се катастрофалним поразом у бици код Клокотнице против Бугарске 1230. године, у којој је Теодор Комнин био заробљен. Поставши бугарски вазал Теодоров брат и наследник Манојло Дука није био у стању да спречи губитак већине територија које је освоји његов брат у Македонији и Тракији, док се првобитно језгро државе, Епир, ослободило под вођством Михајла II. Теодор је вратио Солун 1237. године, поставивши свог сина Јована Комнина за владара града, док је Манојло, уз подршку Никејског царства, заузео Тесалију. Владари Солуна носили су царску титулу од 1225. (по неким изворима 1227) до 1242. године, када су били приморани да се одрекну царске титуле и признају сизеренство Никејском царству. Династија Комненодуке је наставила да влада Солуном још четири година након тога, а 1246. године град је анексиран од стране Никеје.